Marcel Schlechter
De Marcel Schlechter, gebuer den 9. Juli 1928, an der Stad ass e lëtzebuergesche Gewerkschaftler a Politiker.

Hien huet als Gäertner, Chauffer a Stolaarbechter geschafft.

Hie war Member vum LAV, duerno vum Landesverband, a war President vun der Gewerkschaft vun de Beruffschaufferen ACAL. Hien ass 1957 Member vun der LSAP ginn a gouf op hirer Lëscht 1963 an den Iechternacher Gemengerot gewielt, wou e bis 1969 Schäffe war.

1967 ass en an d'Chamber nogerëtscht, nodeem de Victor Bodson Member vun der Europäescher Kommissioun gouf. 1968 ass en net erëmgewielt ginn, mä dofir 1974, a vun do un ëmmer nees bis 1989 nach mat.

An der Regierung Santer-Poos I, tëscht 1984 an 1989, war de Marcel Schlechter Minister fir Transport, Ëffentlech Aarbechten an Energie.

1990 huet e säi Chambermandat géint dat vum Europäesche Parlament ëmgetosch, wou en den 9. Oktober 1990 de Sëtz vum Robert Krieps, dee gestuerwe war, iwwerholl huet. 1994 gouf en duer erëmgewielt.

Éierungen 

 Chevalier vum Ordre de la couronne de chêne (Promotion 1978)

Kuckt och 
 Lëscht vun de lëtzebuergesche Regierungsmemberen
 Lëscht vun de lëtzebuergeschen Europadeputéierten

Um Spaweck 
 Portrait vum Marcel Schlechter op der Websäit vum EP

Gebuer 1928
Lëtzebuergesch Gewerkschaftler
Lëtzebuergesch Deputéiert
Transportministere vu Lëtzebuerg
Energieministere vu Lëtzebuerg
Lëtzebuergesch Ministeren
Lëtzebuergesch Europadeputéiert
Chevalier de l'ordre de la couronne de chêne